tomron87/hebrew-wikipedia-sentences-corpus huggingface dataset:
מדינהתאריך יציאהפורמטחברת תקליטיםמקורכלל העולם3 במרץ 2021הורדה דיגיטלית • הזרמת מוזיקהRCAאוסטרליה5 במרץ 2021רדיו להיטים עכשווייםיוניברסל מיוזיק אוסטרליהארצות הברית8 במרץ 2021מוזיקה עכשווית למבוגריםאינטרסקופ רקורדס • 222 רקורדס9 במרץ 2021רדיו להיטים עכשוויים
הביצוע של לאנסברי נשמע במהלך סצנת אולם הנשפים המפורסמת בין בל והחיה, בעוד שגרסת מקהלה מקוצרת מתנגנת בסצנות הסיום של הסרט, ומוטיב השיר מופיע לעיתים קרובות בקטעים אחרים של הסרט.
לאנסברי היססה בתחילה להקליט את השיר מכיוון שהרגישה שזה לא מתאים לקול השירה המבוגר שלה, אך בסופו של דבר השלימה את השיר בהקלטה אחת.
"Beauty and the Beast" לאחר מכן הוקלט כדואט פופ בין הזמרת הקנדית סלין דיון והזמר האמריקאי פיבו ברייסון, והוצא כסינגל היחיד מפסקול הסרט ב-25 בנובמבר 1991. דיסני גייסה תחילה אך ורק את דיון להקליט גרסה לרדיו כדי לקדם את הסרט.
עם זאת, האולפן היה מודאג מכך שהזמרת לא תמשוך קהל מספיק גדול בארצות הברית בעצמה, ולכן הם שכרו את ברייסון להיות בן זוגה לדואט.
שתי הגרסאות של "Beauty and the Beast" זכו להצלחה רבה, וזכו בפרס גלובוס הזהב ופרס אוסקר לשיר המקורי הטוב ביותר, כמו גם פרסי גראמי עבור לשיר הטוב ביותר שנכתב לסרט קולנוע, לטלוויזיה או למדיה חזותית ולביצוע הפופ הווקאלי הטוב ביותר של צמד או הרכב.
הסינגל היה מועמד גם לפרס הגראמי להקלטת השנה ולפרס הגראמי לשיר השנה.
הביצוע של לאנסברי זכה לשבחים אוניברסליים על ידי מבקרי הקולנוע והמוזיקה.
גרסת דיון-ברייסון אמנם זכתה לביקורות מעורבות מצד מבקרים שהרגישו שהיא נחותה מהמקורית של לאנסברי, אך הסינגל הפך להצלחה מסחרית, והגיע לשיא במקום התשיעי בבילבורד הוט 100 והפך למוכר יותר מבין שני העיבודים.
בנוסף להחזרת שיר של דיסני למצעד הפופ לאחר היעדרות של שלושים שנה, הצלחת "Beauty and the Beast" הנסיקה גם את הקריירה של דיון.
לאחר ש-"Beauty and the Beast" הפך לשיר הראשון של דיסני שעבר מהפך פופ מוחלט, כמה אמנים עכשוויים קיבלו השראה להוציא ביצועים משל עצמם לשיר.
השיר נחשב לאחד השירים הטובים והפופולריים ביותר של דיסני, "Beauty and the Beast" בוצע מאז על ידי אמנים רבים.
בשנת 2004 דירג מכון הסרטים האמריקאי את "Beauty and the Beast" במקום ה-62 ברשימת השירים הגדולים ביותר בתולדות הקולנוע האמריקאית.
השיר הופיע גם בחידוש הלייב אקשן של הסרט שיצא לאור בשנת 2017; השיר בוצע על ידי אמה תומפסון בתפקיד גברת תיון במהלך הסרט וגם כדואט בין אריאנה גרנדה וג'ון לג'נד במהלך כתוביות הסיום.
הגרסה של גרנדה ולג'נד לשיר היא מחווה לביצוע של דיון וברייסון לסרט משנת 1991. The song השיר הגיע למקום ה-87 בבילבורד הוט 100.
"Beauty and the Beast" נכתב על ידי התמלילן הווארד אשמן והמלחין אלן מנקן בשנת 1990. הכוונה הייתה שהשיר יהיה "שיא הפשטות", אשמן ומנקן שאבו הרבה השראה ממוזיקת ברודוויי.
בגלל מחלתו של אשמן, חלק מקדם-ההפקה של הסרט הועבר למלון בפישקיל, ניו יורק, בסמוך לביתו של אשמן, כדי לסייע לאשמן ולספק לו נוחות.
מתוך כל השירים שכתב עבור הסרט, מנקן הקדיש את מרב הזמן לשיר הנושא.
השיר הוקלט לראשונה על ידי השחקנית הבריטית-אמריקאית אנג'לה לאנסברי, שמדבבת את הדמות של גברת תיון.
אשמן ומנקן הציגו לראשונה את "Beauty and the Beast" ללאנסברי כהקלטת דמו, ושאלו אותה אם תהיה מעוניינת לבצע אותו.
אף על פי שהיא מדבבת ותיקה שעבדה בעבר עם דיסני והקליטה שירים עבור הסרט "המיטה המעופפת", לאנסברי, שהייתה רגילה יותר לבצע שירים קצביים, היססה להקליט את הבלדה בגלל הסגנון הלא מוכר שלה..
אף על פי שהיא אהבה את השיר, לאנסברי גם דאגה שקול השירה המבוגר שלה כבר לא חזק מספיק כדי להקליט את "Beauty and the Beast", והייתה מודאגת במיוחד מהצורך לשמור על תוויו הארוכים.
לאנסברי הציעה לאשמן ומנקן לבקש ממישהו אחר לשיר את "Beauty and the Beast", אבל הם התעקשו שהיא פשוט "תשיר את השיר כפי שהיא רואה אותו בעיני רוחה".
ב-6 באוקטובר 1990, "Beauty and the Beast" הוקלט באולפן בניו יורק בליווי תזמורת חיה מכיוון שכותבי השירים העדיפו להקליט את כל המבצעים והמוזיקאים ביחד.
ביום ההקלטה המתוכנן, טיסתה של לאנסבורי התעכבה בגלל חשד לפצצה, מה שגרם לנחיתת חירום בלאס וגאס.
יוצרי הסרט, משלא ידעו על מקום הימצאה במשך כמה שעות, החלו לתכנן לתזמן מחדש את ההקלטה עד שלאנסברי התקשרה לבסוף לאולפן ברגע שהגיעה בשלום לניו יורק.
בהוראת אחד הבמאים, הקליטה לאנסברי דמו של השיר לשימושם במקרה שאף שחקנית אחרת לא הייתה זמינה לשיר אותו מטעמה, או שדמות אחרת מלבד גברת תיון תוחלט כל מבצעת השיר.
בסופו של דבר, לאנסברי הקליטה את הגרסה שלה בטייק אחד שהופיע בסרט הסופי.
המפיק דון האן נזכר שהשחקנית פשוט "שרה את השיר מההתחלה ועד הסוף ופשוט עשתה את זה מושלם.
מחקנו כמה שורות פה ושם, אבל בעצם זה היה טייק אחד בו שהשתמשנו בסרט".
ההופעה של לאנסברי ריגשה את כל מי שנכח באותה עת באולפן ההקלטות עד דמעות.
בינתיים, השחקנית ציינה את הקלטת השיר כאירוע שעזר לה בסופו של דבר לקבל פרספקטיבה נוספת על תפקידה של גברת תיון בסרט.
חלק מהטקסטים החתוכים של אשמן מהסרט המקורי הוחזרו לחידוש הסרט בשנת 2017.
גרסתם של סלין דיון ופיבו ברייסון
הסרט קיבל שלוש מועמדויות לפרס אוסקר בקטגוריית "השיר המקורי הטוב ביותר".
כדי למנוע מהמצביעים לפצל קולות ולמנוע תיקו, חברת וולט דיסני החליטה לקדם את נעימת נושא של הסרט על פני השירים שהיו מועמדים לצידו: "Belle" ו-"Be Our Guest" והוציאו את "Beauty and the Beast" כסינגל.
החברה החליטה להוציא את השיר כשיר הראשון שמחודש לגרסת פופ ויקודם בתחנות הרדיו השונות, בנוסף לכתוביות הסיום של הסרט.
מנקן התייחס לחוויה זו כ"נקודת מפנה" בקריירה שלו מכיוון שזו הייתה הפעם הראשונה שאחת מיצירותיו עברה חידוש שכזה.
השיר הופק על ידי המוזיקאי הברזילאי, וולטר אפאנאסייף.
מנקן שיבח את גרסתו של אפאנאסייף.
המדבבת המקורית של בל, פייג' אוהרה הביעה עניין בביצוע של הגרסה, אך דיסני חשבו כי היא "יותר מדי ברודוויי" בשביל החידוש.
בשל שיקולי תקציב, חברת וולט דיסני – שלא הייתה מסוגלת לשכור זמרות פופולריות לביצוע השיר, בחרו את הזמרת הקנדית סלין דיון, שעד אז לא זכתה להכרה בינלאומית יוצאת דופן.
דיון ביצעה את השיר כדואט לצד הזמר האמריקאי פיבו ברייסון שנבחר על ידי דיסני מאחר שהוא זכה כבר להכרה בארצות הברית.
דיון, שבמקור היא מפרובינציית קוויבק, ששפתה הרשמית היא צרפתית – החלה ללמוד אנגלית.
בתחילה היססה לדיון להשתתף בפרויקט בשל פיטוריה מהקלטת השיר "Dreams to Dream" לסרט "פייבל במערב הפרוע" והחלפתה בזמרת האמריקאית לינדה רונסטאדט.
דיון הסכימה להשתתף בפרויקט לאחר ששמעה את הגרסה של לאנסברי לשיר.
הביצוע של השניים יצא לאור כסינגל היחיד מתוך פסקול הסרט ב-25 בנובמבר 1991 תחת הוצאת החברות וולט דיסני רקורדס, קולומביה רקורדס ואפיק רקורדס.
מדינהתוארנתוני מכירותארצות הברית (RIAA)זהב784,000יפן (RIAJ)פלטינה100,000 מכירות + הזרמת מדיה בלבד
גרסתם של אריאנה גרנדה וג'ון לג'נד
Because of You (בעברית: "בגללך") הוא אלבום הבכורה של הזמר האמריקאי טוני בנט.
את האלבום הוציאה חברת התקליטים קולומביה רקורדס, בספטמבר 1952, לאחר שהוקלט בשנתיים הקודמות.
מהדורתו המחודשת יצאה לאור בשנת 1956, וכללה ארבע רצועות בונוס.
"Beautiful" הוא שיר של הזמר האמריקאי באזי, שבתחילה הופץ באמצעות הוצאה עצמית באופן דיגיטלי ב-2 ביולי 2017. השיר נכלל מאוחר יותר כרצועה ה-13 באלבום, Cosmic, אשר יצא לאור ב-12 באפריל 2018. גרסה מחודשת לשיר, ובה נכללה הזמרת-יוצרת הקובנית-אמריקאית קמילה קביו הופצה ב-2 באוגוסט 2018.
מדינהתוארעותקיםאוסטרליה (ARIA)פלטינה 3×210,000ברזיל (Pro-Música Brasil)פלטינה40,000קנדה (Music Canada)80,000דנמרק (IFPI Danmark)זהב45,000איטליה (FIMI)25,000פולין (ZPAV)פלטינה20,000פורטוגל (AFP)10,000שווייץ (IFPI Switzerland)זהב10,000
גרסה מחודשת עם קמילה קביו
גרסת הדואט בהשתתפות הזמרת האמריקאית-קובנית קמילה קביו יצא לאור ב-2 באוגוסט 2018.
גרסת הדואט הגיעה למקום ה-26 בבילבורד הוט 100, למקום ה-33 בבריטניה וה-35 בקנדה.
בעולם, השיר הגיע למקום השני במלזיה ובניו זילנד, למקום השלישי בלבנון ובסינגפור, למקום הרביעי בבלגיה וברומניה, ובמקומות שונים הגיע השיר למצעדי הטופ 40.
הקליפ ל-"Beautiful" בהשתתפות קביו יצא ב-15 באוקטובר 2018, בבימויו של ג'ייסון קניג.
"Beautiful People" (בעברית: אנשים יפים) הוא שיר של הזמר-יוצר האנגלי אד שירן, בהשתתפות הזמר האמריקאי חאליד.
השיר יצא לאור ב-28 ביוני 2019, על ידי אסיילום רקורדס בריטניה, כסינגל השלישי מתוך אלבום האולפן הרביעי של שירן, No.6 Collaborations Project.
השיר הגיע למקום הראשון במצעד הסינגלים הבריטי ביולי 2019, והפך לסינגל השני מתוך האלבום שהגיע לפסגת המצעד.
ב-15 ביולי, הוציא שירן גרסת סולו אקוסטית לשיר.
השיר הוכרז כחלק מרשימת הרצועות ל-No.6 Collaborations Project.
ב-23 ביוני 2019, חשף שירן חשף את עטיפת הסינגל ואת תאריך היציאה.
בימים שלאחר מכן, פורסמו צילומי הקלטות שלו באולפן, לקראת יציאת השיר.
"Beautiful People" הולחן במפתח של אי-פלאט מז'ור, עם גרוב R&B מתון ומפעם של 96 פעימות לדקה.
המנעד הקולי של שירן וחאליד משתרע על פני שתי אוקטבות, מ-B♭3 עד B♭5.
ניק לוין מ-NME כתב כי "כישוריו של אמן הפופ מוצגים במלואם".
כריס ווילמן ממגזין וראייטי כתב כי שירן וחאליד הם "התאמה טובה".
ברנדט ג'אקומאצו מ-HipHopDX ראתה את השיר כ"אחת הרצועות הבודדות באלבום שבאמת עובדות", והוסיפה, "אף על פי שהם ממחזרים טרופים ישנים, הם דבקים במה שהם יודעים הכי טוב, וזה בסדר גמור".
מלוויקה פדין מגזין "Clash" מצאה כי השיר "חזק וחביב, אבל שום דבר לא מפתיע".
רוויה קמאיר מפיצ'פורק התרשמה פחות, וכינתה את הרצועה "כבדה".
פיבי לאקהרסט, כתבת "Evening Standard", השוותה את הרצועה למוזיקה של הצמד האמריקאי הצ'יינסמוקרס.
לוסי שנקר מ-"Consequence" כינתה את השיר "מופרך".
ב-28 ביוני, יום לפני יציאתו, פורסם טיזר לווידאו קליפ הרשמי של השיר.
הוא בוים על ידי אנדי מקלאוד, וצולם בברצלונה ובשדה התעופה ליידה-אלגואר שבקטלוניה, ספרד.
הקליפ נפתח בזוג פשוט למראה שמחכה בתור עם המטען בשדה תעופה קטן.
לאחר שניגשו אליהם עובדי שדה התעופה, הם מופנים ללימוזינה לבנה ארוכה שמחכה בחוץ.
בני הזוג נכנסים בהיסוס ללימוזינה, שם הם אוכלים חטיפים שארזו ומבחינים במכוניות מפוארות אחרות חולפות על פניהם, הנוסעות ככל הנראה לאותו יעד.
בהמשך, בני הזוג מוצאים את עצמם בסדרה של מקומות מפוארים ויקרים המלאים באנשים יפים: מסיבת בריכה ליד אחוזה, יאכטה מלאה בדוגמניות, תצוגת אופנה ומסיבת בית.
כשהם מוקפים בעושר, פינוק ויופי, בני הזוג מגיבים לכל דבר בהתעניינות זהירה, אך רוב זמנם מתמקדים זה בזה.
בסוף הקליפ, טסים בני הזוג הביתה במטוס פרטי, ועם הנחיתה בשדה התעופה מציעים להם נסיעה ברכב נחמד.
בני הזוג מסרבים, מחזיקים ידיים ופונים לאוטובוס שדה התעופה.
נכון לאוקטובר 2021, מונה הצפיות של הקליפ עומד על למעלה מ-311 מיליון צפיות.
הורדה דיגיטלית וסטרימינג – רמיקס הארלקור של דני ל.
"Beautiful People" (בהשתתפות חאליד) [רמיקס הארלקור של דני ל.
הורדה דיגיטלית וסטרימינג – רמיקס של NOTD
הורדה דיגיטלית והזרמה – אקוסטית
הורדה דיגיטלית וסטרימינג – רמיקס של ג'ק וינס
"Beautiful People" (בהשתתפות חאליד) [רמיקס של ג'ק וינס] – 2:43
הקרדיטים שלהלן לקוחים מהערות האלבום של No.6 Collaborations Project
הוקלט בסטודיו MXM (סטוקהולם, שוודיה), מנדרין אוריינטל (הונג קונג) ופרומייסד לנד (לונדון)
מיקסינג באולפני מיקסטאר (וירג'יניה ביץ', וירג'יניה)
אד שירן – שירה, כתיבה, הפקה
מקס מרטין – כתיבה, הפקה
שלבאק – כתיבה, הפקה, גיטרה, תכנות
פרד אגיין - קולות רקע, כתיבה, הפקה, תכנות, בס, תופים, גיטרה, קלידים, הנדסה
אלכס גיבסו – הפקה נוספת
דניס קוסיאק - הקלטת השירה של חאליד
אזורתאריך יציאהפורמטחברת תקליטיםגרסהמקור עולם 28 ביוני 2019 הורדה דיגיטלית • הזרמת מוזיקה מקורי אסיילום בריטניה איטליה 5 ביולי 2019 רדיו להיטים עכשוויים וורנר עולם 11 ביולי 2019 הורדה דיגיטלית • סטרימינג רמיקס הארלקור של דני ל.
הארל אסיילום בריטניה רמיקס של NOTD 16 ביולי 2019 אקוסטי רמיקס של ג'ק וינס
"Because of You" (בעברית: "בגללך") הוא סינגל שהוקלט על ידי זמר הג'אז האמריקאי טוני בנט.
הוא יצא לאור ב-30 באפריל 1951, על ידי חברת התקליטים קולומביה רקורדס, כסינגל המוביל של Because of You.
הוא נכתב ארתור האמרשטיין ודדלי וילקינסון בשנת 1940. ב-12 בדצמבר 1940 הוקלט לראשונה על ידי לארי קלינטון והתזמורת שלה.
הוא יצא לאור ב-28 במרץ 1941, ודורג במקום ה-95 במצעד סוף שנת 1941 בבילבורד.
בשנת 1951 פורסמה גרסתו של טוני בנט לשיר כסינגל.
היא הקולטה ב-4 באפריל 1951 בליווי תזמורתי בניצוחו של פרסי פיית'.
"Because of You" היה להיט הגדול הראשון של בנט, שאף הגיע למקום הראשון בבילבורד למשך עשרה שבועות רצופים.
בשל חשיבותו כאבן דרך ראשונה בקריירת המוזיקה הענפה של בנט, הוא המשיך לבצעו לאורכה, גם בקונצרטים שהופקו שבעים שנה אחרי צאתו.
"Because of You" (בעברית: "בגללך") הוא סינגל שהוקלט על ידי גוסטף, ויצא לאור ב-13 בינואר 2023. ייצג את בלגיה באירוויזיון 2023 לאחר זכייתו ב-Eurosong 2023, הקדם הלאומי של בלגיה לתחרות.
בריאיון לאתר מעריצי תחרות הזמר של האירוויזיון ESC Bubble השווה גוסטף את שני שיריו שהתמודדו בקדם, "The Nail" ו-"Because of You".
הוא תיאר אותם כקריאה להאדרת ערך החירות וקבלה עצמית.
גוסטף, הומוסקסואל מוצהר, טען כי האחדות ב הייתה ההשראה העיקרית לכתיבת שני השירים.
את "Because of You" תיאר כשיר קליל, שיכול להפוך במהרה ל"המנון מועדוני לילה".
Eurosong 2023 היה אירוע הבחירה הלאומי של בלגיה לאירוויזיון 2023. התחרות כללה חמישה מופעי פתיחה, שהוקלטו מראש והחלו מ-9 עד ל-13 בינואר 2023, וגמר בשידור חי ב-14 בינואר.
בחמשת המופעים הראשונים כל אמן הציג את שני שיריו לתחרות מול ששת מתמודדיו, שסיפקו פרשנויות ומשובים על השירים.
בהתבסס על דבריהם בחר האמן באחד משני השירים, שאיתו יתחרה בשלב הגמר.
גוסטף השמיע את "Because of You" ואת "The Nail" ב-12 וב-13 בינואר בהתאמה.
המנצח בגמר נבחר באמצעות שילוב של הצבעות השופטים וקולות הקהל, שחולקו ביחס שווה.
"Because of You" זכה ב-121 נקודות מהשופטים ו-157 נקודות מהקהל (278 נקודות בסך הכל), והוכרז כמנצח של האירוע.
בלגיה שובצה למחצית הראשונה של חצי הגמר השני, שהתקיים ב-11 במאי 2023.
בלגיה הופיעה חמישית, לפני קפריסין ואחרי אסטוניה.
ב-11 במאי 2023 ביצע גוסטף את "Because of You" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר.
בלגיה הופיעה כמדינה ה-16, לפני ארמניה ואחרי אוסטרליה.
במופע הגמר, בתום הקראת הניקוד שהעניקו צוותי השופטים, דורג השיר במקום השביעי, עם 127 נקודות.
בהצבעת הקהל הוא דורג במקום ה-12, עם 55 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השביעי, כשבסך הכל זכה ב-182 נקודות.
Bebe (בעברית: ביבי) הוא אלבום האולפן השלישי של הזמרת-יוצרת האמריקאית ביבי רקסה.
האלבום יצא לאור ב-28 באפריל 2023, על ידי חברת התקליטים האחים וורנר.
רקסה תצא לסיבוב הופעות בצפון אמריקה על מנת לקדם את האלבום במהלך חודש ממאי 2023.
רקסה החלה לעבוד על האלבום בדצמבר 2021, השיר הראשון שנכתב לאלבום הוא "Seasons", אשר נוצר בהשראת השיר "Landslide" של פליטווד מק.
ב-15 במרץ 2023, הכריזה רסקה על צאת האלבום Bebe, וחשפה את עטיפתו ותאריך יציאתו.
ב-30 במרץ, נחשפה רשימת הרצועות.
"Heart Wants What It Wants" יצא לאור כסינגל המוביל של האלבום ב-17 בפברואר 2023. השיר עצמו הגיע למקום ה-10 בבולגריה ולמקום ה-61 בקרואטיה, כמו גם ל-40 המובילים במצעד ה-מצעד 40 השירים למבוגרים ומצעד 40 שירי המיינסטרים.
"Call On Me" יצא לאור כסינגל השני של האלבום ב-31 במרץ 2023. "Satellite" ביחד עם סנופ דוג יצא לאור כסינגל השלישי ב-20 באפריל 2023.
ארגוןרשימהמיקוםמקוררולינג סטון100 האלבומים הטובים ביותר לשנת 202377
+ תאריכי יציאות לאור ופורמטים עבור Bebeאזורתאריך יציאהפורמטחברת תקליטיםמקורכלל העולם28 באפריל 2023הורדה דיגיטלית • הזרמת מוזיקה • תקליטורהאחים וורנר
"Beautiful Day" (בעברית: "יום יפה") הוא שיר של להקת הרוק האירית U2. הוא השיר הראשון מהאלבום העשירי שלהם, "All That You Can't Leave Behind" (משנת 2000) והוא יצא כסינגל המוביל של האלבום ב-9 באוקטובר 2000. השיר היה הצלחה כלכלית.
כמו שירים רבים באלבום "All That You Can't Leave Behind", השיר "Beautiful Day" דומה בסאונד שלו לסאונד מהעבר של הלהקה.
הסולן בונו הסביר שהשיר מדבר על לאבד הכול, אבל עדיין למצוא אושר במה שיש לך.
השיר קיבל ביקורות חיוביות והפך לסינגל ה-14 של הלהקה שהגיע למקום הראשון באירלנד, לרביעי שהגיע למקום הראשון בהממלכה המאוחדת ולראשון שהגיע למקום הראשון בהולנד.
הוא גם הגיע למקום הראשון באוסטרליה, קנדה, פינלנד, איטליה, נורווגיה, פורטוגל, סקוטלנד וספרד והגיע לעשירייה הראשונה באוסטריה, בלגיה, גרמניה, ניו זילנד, שוודיה ושווייץ.
השיר הגיע למקום ה-21 במצעד הבילבורד הוט 100 בארצות הברית, המיקום הגבוה ביותר של שיר של U2 מאז "Discothèque" ב-1997.
ב-2001, השיר זכה בשלושה פרסי גראמי לשיר השנה, הקלטת השנה וביצוע הרוק הווקאלי הטוב ביותר של צמד או להקה.
הלהקה ביצעה את "Beautiful Day" בכל אחת מההופעות שלה מאז שהשיר בוצע לראשונה בסיבוב ההופעות "Elevation" ב-2001.
"Beautiful Day" צמח מסשן הקלטות של U2 באולפן האנובר קווי בדבלין בחורף 1999. בהתחלה, "Beautiful Day" היה שיר אחר שנקרא "Always", אשר יצא מאוחר יותר כבי-סייד.
השיר התפתח ממהלך הרמוני שבונו הלחין ושהגיטריסט דה אדג' שינה.
הלהקה עבדה על השיר באולפן כמה ימים, אבל לא הצליחה להתקדם הרבה.
המפיק בריאן אינו היה מתוסכל מההתקדמות על השיר ויום אחד בבוקר הוא והמפיק דניאל לנואה הגיעו לאולפן לפני U2 כדי לעבוד על השיר.
הרעיונות שלהם היוו השראה לחברי הלהקה.
במהלך הקלטת "All That You Can't Leave Behind", הלהקה החליטה להרחיק את עצמה מהניסויים שלה בשנות ה-90 עם מוזיקת דאנס אלקטרונית לטובת "חזרה לסאונד המסורתי של U2".
באותו הזמן, הלהקה חיפשה סאונד יותר מתקדם.
הוא יצא ב-19 בספטמבר 2000. השיר הגיע למקום הראשון באוסטרליה, קנדה, הממלכה המאוחדת ואירלנד.
"Beautiful Day" נכלל באוספים "The Best of 1990-2000" ו-"U218 Singles", והוא נכלל באלבום "Songs of Surrender", אלבום של שירים שהלהקה הקליטה מחדש.
הווידאו קליפ של השיר בוים על ידי יונס אוקרלונד וצולם באוגוסט 2000. הוא מראה את חברי הלהקה מסתובבים בנמל התעופה שארל דה גול בפריז, עם סצנות של הלהקה מופיעה בהאנגר, בטרמינל ובמסלול המראה.
חברות התעופה מידל איסט איירליינס ואייר פראנס מופיעות בווידאו קליפ.
וידאו קליפ אלטרנטיבי צולם לשיר באז, צרפת.
כחודש לפני צאת האלבום, גרסה בהופעה חיה של השיר צולמה בדבלין על גג מלון קרלנס.
מאז שהשיר בוצע בהופעה הראשונה של סיבוב ההופעות "Elevation" ב-24 במרץ 2001 במיאמי, "Beautiful Day" בוצע בכל הופעה של U2 בסיבוב הופעות מלא, וגם בכמה הופעות קידום והופעות שלא קשורות לסיבוב הופעות.
בסיבוב האחרון של סיבוב ההופעות "360°", כאשר השיר בוצע הוקרן סרטון שהוקלט מראש של האסטרונאוט מארק קלי.
קלי בחר מוקדם יותר בשיר כקריאת ההשכמה שלו בטיסה STS-134.
השיר בוצע גם בהופעה של U2 בלייב 8 בהייד פארק שבלונדון.
השיר בוצע בסופרבול XXXVI בניו אורלינס ועבור המשחק הראשון של הניו אורלינס סיינטס בניו אורלינס לאחר הוריקן קתרינה.
"Beautiful Day" קיבל בעיקר ביקורות חיוביות.
"Beautiful Day" הגיע למקום הרביעי ברשימת "הסינגלים הטובים ביותר" של משאל המבקרים "Pazz & Jop" של הווילג' ווייס של 2000. השיר זכה בשלושה פרסי גראמי ב-2001. הוא זכה בפרס לשיר השנה, הקלטת השנה וביצוע הרוק הווקאלי הטוב ביותר של צמד או להקה.
ב-2003, גיליון מיוחד של המגזין Q בשם "1001 השירים הטובים ביותר אי פעם" דירג את "Beautiful Day" במקום ה-747. ב-2005, המגזין בלנדר דירג את השיר במקום ה-63 ברשימת "500 השירים הטובים ביותר מאז שנולדתם".
מפלגת הלייבור השתמשה בשיר המהלך קמפיין הבחירות שלה ב-2005, אך הלהקה לא אפשרה לה להשתמש בשיר במשרדים פומביים .
ב-2009, המגזין רולינג סטון דירג את "Beautiful Day" במקום התשיעי במצעד שירי העשור, והקוראים דירגו אותו במקום השלישי במצעד הסינגלים.
השיר הושמע לאחר שג'ון קרי נתן את נאום הניצחון שלו בכנס הלאומי של המפלגה הדמוקרטית ביולי 2004. ברק אובמה השתמש בשיר בקמפיינים הנשיאותיים שלו ב-2008 וב-2012, יחד עם השיר של הלהקה "City of Blinding Lights".
ב-2020, אובמה הזכיר את השיר "Beautiful Day" בפלייליסט של "שירים בלתי נשכחים" מתקופת הנשיאות שלו.
"Beautiful Day" מחזיק בשיא הזמן הארוך ביותר במקום הראשון במצעד "שירי האיירפליי – אלטנרטיבי למבוגרים" לאחר שעמד בראש המצעד במשך 16 שבועות.
כל השירים הולחנו על ידי U2.
דה אדג' - גיטרה, קולות רקע
לארי מולן ג'וניור - תופים
בריאן אינו - סינתיסייזרים, תכנות
דניאל לנואה - קולות רקע
"Beautiful Things" (בעברית: "דברים יפים") הוא שיר של הזמר-יוצר האמריקאי בנסון בון, אשר יצא לאור ב-18 בינואר 2024 על ידי חברות התקליטים Night Street ווורנר רקורדס.
כחלק מהאלבום Fireworks & Rollerblades השיר נכתב על ידי בון יחד עם ג'ק לפרנץ' ואוון בלייר.
הסינגל הגיע למקום הראשון באוסטריה, קנדה, צ'כיה, נורווגיה ושווייץ.
בישראל השיר הגיע למקום 41 במצעד הסינגלים הישראלי היטליסט ומקום ראשון במצעד הבין לאומי של גלגלצ.
בון כתב את "Beautiful Things" בספטמבר 2023 יחד עם הכותבים אוון בלייר וג'ק לפרנץ, שתרם גם לאלבום המלא.
"Beautiful Things" הוא בלדה על משמעות החיים, שבו בון מציין ומהרהר על הכרת תודה לחיים.
השיר מייחס עוצמתיות ותפניות ווקלאליות שונות.
ארגוןרשימהמיקוםמקורבילבורד50 השירים הטובים ביותר של 2024 (עד כה): רשימת צוות34חברת המצעדים הרשמית40 השירים הטובים ביותר לשנת 20256
בספטמבר 2024, בון הופיע בטקס פרסי הווידאו קליפים של MTV עם השיר.
ההופעה של בון הוצגה על ידי הזמר-יוצר דמיאנו דוד, מלהקת מונסקין.
בחודש מאי 2025 השיר צבר בספוטיפיי מעל ל-2 מיליארד השמעות, בעוד שביוטיוב הוא צבר מעל 600 מיליון צפיות בווידאו קליפ הרשמי.
לפי מצעדי אמצע השנה של Luminate לשנת 2024, "Beautiful Things" היה השיר המושמע ביותר בפלטפורמות הסטרימינג בארצות הברית על ידי השמעות לפי דרישה ושצבר 448.7 מיליון השמעות במחצית הראשונה של 2024.
השיר דורג במקום השני ברשימת "Top Songs of 2024: Global" של אפל מיוזיק והוביל את מצעד השאזם העולמי לשנת 2024 עם מספר התיוגים הרב ביותר בפלטפורמה.
בקמפיין השיווקי של ספוטיפיי, Spotify Wrapped אשר מסכם את הסטטיסטיקות והנתונים על ההאזנות של המשתמש בשירות, השיר היה לשיר השני המושמע ביותר לשנת 2024.
פרסתאריךקטגוריהתוצאהמקורפרס הווידאו קליפים של MTV11 בספטמבר 2024האלטרנטיבי הטוב ביותרשיר הקיץפרסי המוזיקה של MTV אירופה10 בנובמבר 2024השיר הטוב ביותרפרס המוזיקה של בילבורד12 בדצמבר 2024שיר ההוט 100 המובילשיר רדיו מובילהשיר הנמכר ביותרשיר הבילבורד גלובל 200 המובילשיר הבילבורד גלובל ללא אארצות הברית המובילפרס המוזיקה האמריקאית26 במאי 2025שיר השנהוידאו קליפ אהובשיר פופ אהוב
Beautifully Broken הוא אלבום האולפן העשירי של הזמר-יוצר האמריקאי ג'לי רול.
הוא יצא לאור ב-10 באוקטובר 2024 תחת הוצאת חברת התקליטים ריפבליק רקורדס ו-Bailee & Buddy.
האלבום מתמקד באופן בולט בנושאים של בריאות הנפש ושיקום, בניגוד לאתוס המסיבות הנפוץ במוזיקת קאנטרי מודרנית.
האלבום נוגע רבות בתחושת הבושה והמאבק בה, במיוחד ביחס לתפיסת הגבריות המסורתית בעולם הקאנטרי.
באלבום יש שירים המדברים על מאבקים בחיים של עוני, התמכרות ופשע, אותם ג'לי רול עבר בעברו.
האלבום מסמן מעבר של ג'לי רול ממוזיקת הקאנטרי-ראפ לסגנון הדומה יותר לפופ-רוק עם אלמנטים של מוזיקה נוצרית עכשווית, עם השפעה של מוזיקת אצטדיונים ורוק אקוסטי, קאנטרי, ולפעמים גם נגיעות של היפ-הופ.
השיר הפותח, "Winning Streak", מתרחש במפגש של אלכוהוליסטים אנונימיים, ומשתמש במוטיבים דתיים קלות.
הוא כולל פסנתר בסגנון קולדפליי.
בשיר, אדם חדש נשבר ובוכה, וגבר ותיק מפוכח שנמצא בקבוצה במשך עשרים שנה מנחם אותו.
בשיר, הגבר המבוגר אומר: "אף אחד לא נכנס בדלתות האלה בזמן ניצחון," משפט שהפך למוטיב מרכזי בשיר.
השיר "When the Drugs Don't Work" עוסק בהתמכרות לסמים, ונעשה בשיתוף פעולה עם הפזמונאית אילסי ג'ובר.
בשיר "Get By", ג'לי רול מדבר על כך שהוא עדיין נאבק עם פיתויים כמו שתייה ועישון כדי להתמודד עם החיים.
השיר גם נבחר להיות שיר הנושא של עונת הפוטבול קולג'ים של ESPN לשנת 2024–25. השיר "Unpretty" הוא בלדת עוגב ומקהלה, בה ג'לי רול מכיר בטעויות שעשה בעברו ומודה שחלק מאישיותו נבנה מהן.
השיר "Hey Mama" מבטא את אהבתו להופעות למרות הקשיים של סיבובי ההופעות בדרכים.
בשיר זה הוא גם מעניק מחווה לאשתו, בוני קסו, ומדבר על התמיכה והקשר החזק ביניהם.
אחד השירים באלבום, "Past Yesterday", נכתב יחד עם סקיילר גריי, ומספר על אישה צעירה המנסה לשנות את דימויה העצמי לאחר שהתמודדה עם התעללות מינית בילדותה.
ג'לי רול הגיע למקום הראשון במצעד הבילבורד 200 עם האלבום.
האלבום נכנס עם 161,000 יחידות שקולות לאלבום בשבוע הראשון שלו ו-58.86 מיליון השמעות סטרימינג, כאשר 114,000 מתוכן היו ממכירות פיזיות.
האלבום גם הגיע למקום הראשון במצעד מצעד האלבומים המסחריים.
האלבום הוא האלבום השני של ג'לי רול שנכנס לעשירייה הראשונה במצעד, לאחר האלבום Whitsitt Chapel שהגיע למקום השלישי בשנת 2023. האלבום הוא השלישי בכמות העותקים הנמכרו עבור אלבום קאנטרי בשנת 2024, אחרי האלבומים של ביונסה, Cowboy Carter, ושל פוסט מאלון, F-1 Trillion.
מכירות האלבום התחזקו הודות לזמינותו בשבע גרסאות ויניל שונות, שלוש גרסאות תקליטור, קלטות שמע וגרסאות דיגיטליות שונות.
שלושה שירים מתוך האלבום נכנסו למצעד הבילבורד הוט 100: "I Am Not Okay", "Lonely Road" עם משין גאן קלי ו-"Liar".
האלבום יצא בגרסאות שונות: גרסה סטנדרטית בת 14 שירים, גרסה מורחבת בת 22 שירים, גרסת דלוקס בת 27 שירים וגרסה מורחבת נוספת עם 28 שירים.
תחילה, ג'לי רול הוציא את האלבום בן 22 השירים, ולאחר מספר שעות הוציא גרסה מורחבת עם חמישה שירים נוספים, בהם שיתופי פעולה עם הלסי וקית' אורבן.
ההכנסות ממכירות מוקדמות של תקליטורים ואלבומי ויניל באתר הרשמי של ג'לי רול הועברו לארבעה ארגוני צדקה: Folds of Honor, National Alliance on Mental Illness, Shatterproof ו-Wounded Warriors.
בסקירת האלבום שנכתבה ברולינג סטון, נכתב כי כנותו והיכולת להתמודד עם עברו בצורה פתוחה הם מה שהופכים את ג'לי רול לגיבור בעיני קהל המאזינים שלו.
פרסשנהקטגוריהתוצאהמקורפרסי האקדמיה למוזיקת קאנטרי8 במאי 2025אלבום השנהפרס המוזיקה האמריקאית26 במאי 2025אלבום קאנטרי אהובפרס בחירת הילדים של ניקלודיאון21 ביוני 2025אלבום מועדף
"Beautiful People" הוא שיר שהוקלט על ידי הדי ג'יי הצרפתי ומפיק מוזיקה דייוויד גטה ביחד עם הזמרת-יוצרת האוסטרלית סיה.
השיר יצא לאור ב-7 במרץ 2025, בהוצאת חברות התקליטים What a Music.
השיר הודלף במקור ב-2013 וגטה הציג בבכורה את ההדגמה שהודלפה של השיר בהופעה בבנגקוק.
כשנשאלה ב-2017 אם גטה הפיק את השיר, סיה צייצה:
+ תאריכי יציאות לאור ופורמטים עבור "Beautiful People"אזורתאריך יציאהפורמט (ים)חברת תקליטיםהערותכלל העולם7 במרץ 2025הורדה דיגיטלית • הזרמת מוזיקהWhat A Music
"Beautiful Life" הוא שיר של הלהקה השוודית אייס אוף בייס, שיצא לאור ב-20 באוקטובר 1995 מתוך אלבומה השני בצפון אמריקה "The Bridge", זה היה הסינגל הראשון ששוחרר מהאלבום; באירופה, השיר הגיע כסינגל השני אחרי "Lucky Love".
הסינגל נכתב במשותף על ידי חבר הלהקה ג'ונאס ברגרן והופק על ידו יחד עם דניז פופ ומקס מרטין, והגיע למקום ה-15 במצעד הבילבורד הוט 100 האמריקאי ובמצעד הסינגלים הבריטי בדצמבר 1995. השיר הגיע למקום הראשון במצעד RPM Dance/Urban הקנדי ובמצעד Hot Dance Club Play של בילבורד.
בשנת 2017, BuzzFeed דירג את השיר במקום ה-51 ברשימת 101 שירי הדאנס הגדולים של שנות ה-90.
השיר נכתב ב-1 בינואר 1994 על ידי חבר הלהקה, ג'ונאס ברגרן, בעת ששהה באיים הקנריים.
באותה תקופה, שיר אחר של הלהקה, "The Sign", הגיע למקום הראשון במצעד הבילבורד הוט 100 האמריקאי, והעניק לג'ונאס השראה לכתוב את השיר.
הוא זמזם לעצמו את הלחן במהלך טיסתו חזרה לשוודיה, והיה צריך להקליט אותו במהירות כדי שלא ישכח אותו.
ברגרן שילב אלמנטים של גוספל בשיר.
השיר זכה להצלחה רבה ברחבי העולם, והגיע למקום הראשון הן במצעד RPM Dance/Urban בקנדה והן במצעד Billboard Hot Dance Club Play בארצות הברית.
באירופה, הוא הגיע לעשירייה הפותחת בדנמרק, פינלנד, צרפת, הונגריה וליטא, כמו גם ב-Eurochart Hot 100 וב-20 טופ באירופה של MTV, שם הגיע למקומות 9 ו-8. בנוסף, הסינגל הגיע לטופ 20 בבלגיה, גרמניה, אירלנד, סקוטלנד ובריטניה.
באחרון, הוא הגיע למקום ה-15 בשבוע השני שלו במצעד הסינגלים הבריטי, ב-28 בינואר 1996.
מחוץ לאירופה, "Beautiful Life" הגיע גם למקום השלישי במצעד הסינגלים המובילים בקנדה, למקום ה-11 באוסטרליה, למקום ה-15 בבילבורד הוט 100 ולמקום העשירי ב-Cash Box Top 100 בארצות הברית.
הוא זכה באלבום זהב באוסטרליה, עם מכירות של 35,000 סינגלים.
מצעד (1996)מיקוםאוסטרליה (ARIA)65בלגיה (אולטרה-טופ 50 פלנדריה)85בלגיה (אולטרה-טופ 50 וולוניה)78הסינגלים המובילים בקנדה (RPM)59מוזיקה עכשווית למבוגרים קנדה (RPM)63קנדה דאנס/אורבן (RPM)12אירופה (יורוצ'ארט הוט 100)67בילבורד הוט 100 בארצות הברית94US Dance Club Play (בילבורד)41מכירות מקסי-סינגלים בארצות הברית (בילבורד)26טופ 40 בארצות הברית / מיינסטרים (בילבורד)66טופ 40 בארצות הברית (בילבורד)79
השיר הושמע בסרטיו של אדם סנדלר, "צ'אק ולארי" משנת 2007 ו-"אל תתעסקו עם הזוהן" משנת 2008.
זמרת הפופ הלטינית הקולומביאנית שרה טיונס, הפיקה גרסה חדשה בעלת מקצב הדומה למוזיקת האוס או דאבסטפ, שנכלל במקור באלבום האולפן השני שלה, "XOXO".
השיר מופיע בפרק השמיני ("I Just Want to Be Anybody"), מתוך סדרת הטלוויזיה הדרמה-קומית האמריקאית של נטפליקס "הכל על הפנים!"
השיר מופיע בפרק הראשון של הסדרה "סיפור פשע אמריקאי: מוניקה לוינסקי", בסצנה שבה מוניקה לווינסקי (ביני פלדשטיין) מתאמנת בחדר כושר.
Bebo הייתה רשת חברתית מקוונת אמריקאית שפעלה משנת 2005 ועד לפשיטת הרגל שלה בשנת 2013. האתר הושק מחדש מספר פעמים לאחר פשיטת הרגל שלו עם יכולות חדשות, כולל שירותי מסרים מיידיים ווידאו על פי דרישה, עד שנרכש על ידי חברת אמזון ביולי 2019, אז נסגר.
בינואר 2021 הוכרז שהוא יחזור כאתר מדיה חברתית חדש בחודש שלאחר מכן.
במאי 2022, הוא נסגר שוב, מבלי שהסתיים שלב בדיקות גרסת הבטא של ההשקה החדשה.
חברת Bebo נוסדה על ידי בני זוג מייקל וקסוצ'י בירץ' בינואר 2005 בביתם בסן פרנסיסקו .
שם האתר היה שם מתחם שנקנה על ידי המייסדים, הם המציאו סיסמה "Blog Early; Blog Often" כראשי תיבות בדיעבד, כדי לענות על השאלה מה משמעות השם.
האתר, בשיא הפופולריות שלו, עקף את מייספייס והפך לרשת החברתית הנפוצה ביותר בממלכה המאוחדת, עם כ-10.7 מיליון משתמשים ייחודיים בחודש (מייסד החברה, מייקל בירץ', הוא בריטי שעבר לארצות הברית).
בארצות הברית היא הייתה הרשת החברתית השלישית בגודלה, אחרי "פייסבוק" ו"מייספייס".
ביולי 2007 פורסם כי "Yahoo!" שוקלת לרכוש את Bebo תמורת מיליארד דולר.
בפברואר 2008 פורסם ש"גוגל" מעוניינת לרכוש את אותה.
במרץ 2008, הפופולריות של Bebo הביאה לרכישתה על ידי חברת "אמריקה און ליין" (AOL), תמורת 850 מיליון דולר; כאשר 70% מהסכום, 595 מיליון דולר, שולם לבני הזוג בירץ'.
מאוחר יותר תיארה ה-BBC את רכישת Bebo על ידי AOL כ"אחת העסקאות הגרועות ביותר שנעשו אי פעם בעידן הדוט-קום",, והיא עלתה במשרתו של מנכ"ל AOL, רנדי פאלקו.
ב-7 באפריל 2010, הודיעה AOL כי תמכור את האתר או תסגור אותו; זאת בעיקר בשל ירידה במספר המשתמשים הייחודיים שעברו לאתר המתחרה פייסבוק.
AOL מסרה כי Bebo אינה יכולה להתחרות באתרי רשתות חברתיות אחרות במצבה הנוכחי, וכי החברה אינה יכולה להתחייב לקחת על עצמה את המשימה העצומה של שמירת Bebo במרוץ הרשתות החברתיות.
דווח כי AOL נמצאת בקשיים כלכליים.
ב-16 ביוני 2010, מכרה AOL את Bebo לחברת ההשקעות "קרייטריון קפיטל" תמורת 10 מיליון דולר.
ב-17 בפברואר 2011, Bebo השיקה עיצוב חדש לגמרי.
זה כלל כותרת ודף בית חדשים ומודרניים יותר, כמו גם אפשרות חדשה לעיצוב פרופיל.
משתמשים יכלו גם לראות מי ביקר בפרופילים שלהם (תכונה שניתן לשנות בהגדרות).
באפריל 2011, Bebo הוסיפה מערכת התראות חדשה, בדומה לזו של פייסבוק - תכונה שזכתה לביקוש רב במשובים.
ב-30 בינואר 2012, הגישה ל-Bebo הפכה ללא זמינה למשך 36 שעות, וחזרה לפעילות רגילה ב-1 בפברואר 2012. דובר מטעם Bebo אמר ל-TechCrunch שהאתר מושבת עקב "תקלה טכנית".
אדם לוין, מנכ"ל Bebo הסביר כי הם מנסים לשחרר כמה תכונות חדשות שגרמו לקריסה של האתר.
לא אבדו נתונים כתוצאה מההפסקה.
במאי 2013, החברה הגישה מרצונה בקשה להגנה מפני פשיטת רגל -"צ'פטר 11"; עם זאת, כונס הנכסים Burke Capital Corporation הבהיר כי Bebo נותרה "בריאה" ו"פעילה" וכי החברה השתמשה בבקשה כדי לאפשר לבנות אותה מחדש.
ב-1 ביולי 2013, מייקל וקסוצ'י בירץ', המייסדים המקוריים, רכשו את הרשת החברתית בחזרה מ""קרייטריון קפיטל"" תמורת מיליון דולר.
ב-6 באוגוסט 2013, פורסמו הודעות באתר Bebo.com שהודיעו למשתמשים כי האתר יהיה מושבת לצורך תחזוקה החל מ-7 באוגוסט 2013. ב-7 באוגוסט 2013, פורסם בעמוד הראשון של האתר סרטון ובו מייקל מכריז על תוכניתו ל-Bebo החדש.
הסרטון הודיע למשתמשים כי האתר יוסר בזמן שצוות Bebo יפתח את המוצר החדש.
רבים האמינו שמדובר בתחזוקה רגילה; עם זאת, התברר שהאתר יהיה סגור למשך מספר חודשים.
בהודעה נאמר גם שכל תוכן המשתמשים נמחק, אך ניתן יהיה לאחזר פוסטים ותמונות של משתמשים בבלוג בפורמט להורדה אם חברים יבחרו לקבל זאת.
באפריל 2014, מייסד Bebo, מייקל בירץ', הפיץ סרטון כדי לקדם את ההשקה המחודשת של האתר תחת הסיסמה "כנראה לא לאנשים משעממים".
Bebo הושקה מחדש ב-7 בינואר 2015; עם אפליקציית מסרים מיידיים בשם Bebo Blab, שהייתה זמינה ב־Google Play וב-App Store של אפל.
האפליקציה צברה 3.9 מיליון משתמשים תוך שנה, נסגרה שנתיים לאחר השקתה מחדש של הרשת החברתית.
ביולי 2019, אמזון, באמצעות חברת הבת שלה Twitch.tv, רכשה את Bebo תמורת 25 מיליון דולר לאחר שהציעה יותר מהצעה מתחרה של דיסקורד.
בתחילת 2021, דף האינטרנט Bebo.com החל להציג סדרה של הודעות המצביעות על כך שהשקה מחודשת של Bebo צפויה להיות קרובה.
בראיון ב-3 בפברואר, תיאר המייסד מייקל בירץ' את תוכניתו להשיק מחדש את הרשת החברתית, אך במאי 2022, Bebo נסגרה שוב לצמיתות.
זהו סיבוב ההופעות הראשון של הלהקה בהשתתפות המתופף אייזיק קרפנטר, אשר החליף את פרנק פרר, אשר היה חבר בלהקה משנת 2006.
צירופו של קרפנטר ללהקה יום בלבד לאחר התפטרותו של פרר עוררה סערה בקרב המעריצים, אשר קיוו שתהיה זו הזדמנות להחזיר לפעילות את אחד ממתופפי גאנז נ' רוזס לשעבר, סטיבן אדלר ומאט סורום.
אדלר אף הביע בעבר קנאה כלפי פרר על כך שמנגן שירים שכתב בעת תקופתו כחבר בלהקה.
בהופעת הלהקה ב-7 באוקטובר בוייב קלארו, בוגוטה, קולומביה הניף סולן הלהקה אקסל רוז דגל פלסטיני עם ציטוט מתוך השיר "Civil War", אשר הושלך אליו מן הקהל.
רבים הופתעו ממהלך זה, מאחר שהלהקה הופיעה ארבע פעמים בישראל.
רשימות השירים איתן הופיעה גאנז נ' רוזס בסיבוב ההופעות נחשבו ללא שגרתיות, מאחר שלראשונה מאז שנת 2012, נפתחו כל ההופעות בשיר "Welcome to the Jungle", ולא ב-"It's So Easy".
לאחר שהופיעה הלהקה במופע הצדקה Back to the Beginning ב-5 ביולי 2025, נהגה לבצע בהופעותיה גרסאות כיסוי לשירי בלאק סבאת', בהם "Sabbath Bloody Sabbath", "Never Say Die" ו-"Junior's Eyes".
הופעתה של הלהקה ב-23 במאי במוחמד עבדו ארנה, ריאד, ערב הסעודית הייתה הראשונה באורך מלא מאז 1993 בה לא ביצעה כלל שירים מתוך אלבומה האחרון Chinese Democracy.
בנוסף, הופעתה של הלהקה ב-2 ביוני בוודאפון פארק, איסטנבול, טורקיה הייתה הראשונה של הלהקה באורך מלא בה לא ביצעה את השיר "It's So Easy", אשר היה לשיר קבוע בהופעותיה לאורך השנים, החל מ-1993.
להלן רשימת השירים מתוך הופעתה של הלהקה בפארק פסטיבל אור הירח של סונגדו, אינצ'ון, קוריאה הדרומית ב-1 במאי 2025.
אקסל רוז – זמרה, פסנתר, כלי הקשה
סלאש – גיטרה מובילה, גיטרת קצב, טוקבוקס, גיטרת סלייד
דאף מק'אגן – גיטרה בס, קולות רקע, זמרה
דיזי ריד – קלידים, פסנתר, כלי הקשה, קולות רקע
ריצ'רד פורטס – גיטרת קצב, גיטרה מובילה, קולות רקע
מליסה ריס – קלידים, סינתיסייזר, סאב-בס, תכנות, כלי הקשה, קולות רקע
אייזיק קרפנטר – תופים, כלי הקשה
Beautiful Chaos (בעברית: "כאוס יפהפה") הוא המיני-אלבום השני של להקת הבנות Katseye.
הוא יצא לאור ב-27 ביוני 2025 בהוצאת חברות התקליטים הייב וגפן רקורדס.
הלהקה נוצרה במסגרת תוכנית "Dream Academy" של הייב וגפן רקורדס, שתועדה בסדרת הנטפליקס "האקדמיה לכוכבות פופ: Katseye".
הסינגל הראשון שלהן, "Debut", יצא בקיץ 2024. הסינגל השני, "Touch", הופיע ברשימת "100 השירים הטובים ביותר של 2024" של "בילבורד".
מיני-אלבום הבכורה שלהן, SIS (Soft Is Strong), הגיע למקום הראשון במצעד Billboard Emerging Artists ו-Heatseekers Albums בשנת 2024. האלבום כלל חמישה שירים, זכה לשבחים רבים, ופורסם במגזינים בולטים כמו "Interview", "פייפר", "לוס אנג'לס טיימס", "קוסמופוליטן", "V Magazine", ו-"InStyle".
ההשראה לרעיון Beautiful Chaos נבעה מהחוויה המשותפת שלהן בתוכנית "Dream Academy" ומהסדרה התיעודית של נטפליקס שסקרה את התהליך.
חברות הלהקה היו מעורבות ביצירת האלבום ובבניית הקונספט שלו, תוך שימוש בלוחות השראה ובשיתופי פעולה קריאטיביים, במטרה להציג שליטה אמנותית גדולה יותר.
ב-7 במאי 2025 הלהקה הודיעה כי תוציא את המיני-אלבום השני שלה, Beautiful Chaos, ב-27 ביוני 2025. ההכרזה נעשתה דרך חשבונות המדיה החברתית של הלהקה, שם נחשפו שתי עטיפות שונות לאלבום והועברה הודעה אישית למעריצים שבה כתבו: .
בהודעה לעיתונות שצורפה להכרזה ציינה הלהקה כי היא שואפת למדוד הצלחה לא לפי פרסים או נתוני מכירות, אלא לפי ההשפעה שתישאר לאורך זמן.
עטיפת האלבום הראשית מציגה את חברות הלהקה ישובות על מכונית וינטג', ואילו גרסת עטיפה חלופית מתארת אותן בתצלום אווירי בשוק פירות צבעוני ועמוס.
באלבום ניכרות השפעות חזקות של דאנס והייפרפופ.
באלבום נכללו עם מפיקים בולטים כגון ג'סטין טרנטר, אנדרו ואט וג'ון ראיין.
על פי ההודעה הרשמית, האלבום עוסק ברעיון של חיבור אנושי, קרוב ורחוק, בעולם הפועל במהירות גבוהה, תוך ביטוי לשילוב בין רוך לעוצמה, כפי שנכתב:
"Gnarly" מבטא את חוויית ההתבגרות בעידן הדיגיטלי ואת המעבר המהיר לאור הזרקורים, תוך חקירת הגבול המטושטש בין העולם האמיתי לדיגיטלי.
חברות הלהקה ציינו כי האמן שהיווה להן השראה לשיר הוא ליידי גאגא, בשל הנכונות שלה לחדש ולהעז מוזיקלית.
השיר "Gabriela" הינו בלדת סינת'-פופ בהשראת פופ לטיני.
הוא כולל גיטרה אקוסטית וגשר בספרדית בביצועה של דניאלה, והוא עוסק בתחינה לאישה בשם גבריאלה שלא תיקח את אהובם של הזמרות.
מילות השיר מציגות גם משחק עצמי בין חברות הלהקה כמטאפורה לתחרותיות בתעשיית הפופ.
השיר "Gameboy" הוא שיר פופי עם גישה שובבה ודומיננטית, המוגדר על ידי הלהקה כ"אחות הגדולה" של הלהיט הקודם "Touch".
השיר "Mean Girls" נושא מסר של קבלה ואהבה במקום תגובה שלילית לביקורת, עם שורות המעודדות חמלה והתעלות מעל רעל חברתי.
השיר "M.I.A." הוא שיר אלקטרוני, בעל סאונד כבד של בס ונחשב שיר שמתאים להופעות באצטדיונים.
ב-30 באפריל 2025 הלהקה הוציאה את הסינגל "Gnarly" המאופיין בסאונד מועדונים עוצמתי, עם ביטים של 808, סינתים רייביים ותחושת עוצמה מרדנית.
קליפ השיר, בבימויו של קודי קריטצ'לו, שודר לראשונה ב-MTV Live, MTVU, MTV Biggest Pop, ועל לוחות הפרסום של פאראמאונט בכיכר טיימס.
עם צאת הסינגל, הלהקה הצהירה כי ברצונה שהמאזינים "ירגישו את הווייב" ויתחברו למוזיקה, כשהשיר משקף צד חדש ובוגר יותר של ההרכב.
ב-20 ביוני 2025 יצא לאור הסינגל השני מתוך האלבום – "Gabriela".
הקליפ של "Gabriela" שואב השראה מטלנובלות, וכולל סצנות דרמטיות של חתונה, כריתת אצבע ועימות עסקי בהשראת הסדרה "יורשים", שבו חברות הלהקה נאבקות על תפקיד מנכ"לית "Gabriela Enterprises" לצד השחקנית ג'סיקה אלבה.
הכוריאוגרפיה לשיר משלבת אלמנטים של ריקוד נשף ופלמנקו, ודניאלה הדריכה את שאר חברות הלהקה בזכות ניסיונה כרקדנית.
הקליפ של "Gnarly" הגיע למקום הראשון ברשימת הסרטונים החמים ביוטיוב וצבר למעלה מ-14 מיליון צפיות פחות משבועיים לאחר צאתו.
בתחילה עורר השיר "Gnarly" ביקורת מצד מאזינים בנוגע למילים שלו, אך הופעות הלהקה בתוכניות מוזיקה בקוריאה הביאו לשינוי דעת הקהל, והקהל הרחב אימץ את השיר בהתלהבות.
בביקורת שנכתבה באתר "Screen Rant" הלהקה קיבלה שבחים על האומץ לחדש ולפרוץ גבולות סגנוניים, אך צוין שחלק מהשירים פחות מלוטשים או אחידים בעוצמתם.
היא מסכמת כי הלהקה מוכיחה בגרות וביטחון עצמי ההולכים ומבססים את מעמדה כאחת המועמדות הבולטות להפוך ללהקת הבנות הגלובלית הבאה.
בביקורת שפורסמה ב"פיצ'פורק" העניקה לאלבום ציון 5.5 מתוך 10, ותיארה את האלבום כעבודה נעימה אך חסרת ייחוד.
המבקר טען שהלהקה מייצרת למעשה פופ מערבי גנרי שאיבד את הזהות התרבותית שאפיינה את הז'אנר.
הוא מתח ביקורת על כך שהשירים נשמעים כמחקים גרועים של מקורות ההשראה שלהם, תוך היעדר סגנון מובחן או סיכון אמנותי, וכינה את הצליל הכולל "דייסת פופ גלובלית".
עם זאת, הוא ציין לטובה את הסינגל "Gnarly", שלדבריו הוא היחיד בעל אופי ונועזות אמיתית, ומציע הצצה לפוטנציאל שהלהקה עשויה לממש אם תעז לחרוג ממוסכמות הפופ.
בסיכום, הביקורת רואה בלהקה להקה מבטיחה אך עדיין זהירה ומרוסנת מדי, שאינה מצליחה להגדיר קול תרבותי או מוזיקלי משלה.
באתר הביקורות AllMusic, האלבום כלל תחת ההגדרה של יצירה פופולרית אך ממוסחרת, המאופיינת בצליל קליט ובמגוון השפעות אסייתיות ומערביות גם יחד.
האתר תיאר את האלבום כחלק מהתפתחות סגנון הקיי-פופ הגלובלי, עם הפקה מוקפדת ואסתטיקה מלוטשת אך נטולת חידוש בולט.
"Because I Liked a Boy" הוא סינגל של הזמרת והשחקנית האמריקאית סברינה קרפנטר, שיצא לאור ב-15 ביולי 2022. השיר יצא כסינגל מתוך אלבום האולפן החמישי שלה, Emails I Can't Send.
השיר זכה לחשיבות אמנותית ותקשורתית רבה בשל היותו תגובה ישירה לביקורת הציבורית, להכפשות ולאיומי המוות שספגה קרפנטר בעקבות מעורבותה לכאורה ב"משולש אהבה" עם אוליביה רודריגו וג'ושוע באסט.
השיר, שתואר כבלדה חשופה ואינטימית המהווה "חשיפה ברורה כשמש" של חוויותיה, הפך לאחד השירים האהובים ביותר על המעריצים באלבום וזכה להצלחה במצעדים וברשתות החברתיות.
השיר והאלבום סימנו נקודת מפנה משמעותית בקריירה של קרפנטר, שכן זהו הפרויקט הראשון שהוציאה תחת חברת התקליטים איילנד רקורדס, לאחר שעזבה את הוליווד רקורדס שבבעלות דיסני, בה הוציאה את ארבעת אלבומיה הקודמים.
צאת השיר הגיעה לאחר הפסקה של שלוש שנים מאז אלבומה הקודם, Singular: Act II, ותוארה כ"התחלה חדשה" עבורה כאמנית בוגרת ועצמאית יותר.
כתיבת השיר הושפעה ישירות מחוויותיה האישיות של קרפנטר במהלך שנת 2021, תקופה שבה ניצבה במרכזה של סערה תקשורתית וביקורת ציבורית חריפה בעקבות שמועות על "משולש אהבה" בינה לבין אוליביה רודריגו וג'ושוע באסט.
קרפנטר העידה כי השיר נכתב מתוך צורך לעבד את השנאה הבלתי מוצדקת שספגה בכל פינה בתקשורת, כולל הכפשות כמו "הורסת משפחות" ואף איומי מוות.
לדבריה, ההשראה לכתיבה הייתה הרצון "להחזיר לעצמה את הנרטיב" ולהציג את הצד שלה בסיפור בצורה שקופה וגלויה.
קרפנטר השוותה את מצבה לאופי של הסרט "באה בקלות", בו דמותה של אמה סטון מתמודדת עם תוויות שקריות שהודבקו לה על ידי הסביבה.
היא תיארה את תהליך הכתיבה כ"טיפולי" במיוחד, שכן הוא נעשה מתוך מבט לאחור על האירועים, לאחר שהבינה שאין לה שליטה על האופן שבו אנשים תופסים אותה.
תהליך היצירה של השיר היה חלק מהקונספט הכללי של האלבום, שהחל כסדרת טיוטות של הודעות דואר אלקטרוני שקרפנטר כתבה לעצמה ככלי להתמודדות רגשית, מבלי שתכננה במקור שמישהו יקרא או ישמע אותן.
היא שאבה מילים, ביטויים ורעיונות מתוך ה"אימיילים שלא נשלחו" הללו והפכה אותם לשירים באולפן.
קרפנטר ציינה כי בדרך זו יכלה לבטא "מחשבות לא מסוננות" שייתכן שלא הייתה מעזה לכתוב בפורמט של כתיבת שירים סטנדרטית באולפן עם ציפיות חיצוניות.
השיר יצא ביום שחרור האלבום, בליווי וידאו קליפ בסגנון של קרקס, הממחיש את הפיכתה למוקד של לעג ונידוי ציבורי למרות התחלה תמימה של מערכת יחסים.
לצורך הפקת הקליפ, שיתפה קרפנטר פעולה עם חברת סמסונג, והיא הופיעה איתו בשידור חי לראשונה בקונצרט "Samsung Summer of Galaxy" בלוס אנג'לס בסמוך למועד צאת האלבום.
קרפנטר הדגישה כי הייתה "עדינה וזהירה מאוד" באופן שבו רצתה להציג את השיר ואת הקליפ שלו, בשל המשמעות הרגשית הכבדה שהייתה לו עבורה לאורך זמן רב.
השיר מוגדר מבחינה סגנונית כבלדת פופ.
השיר משלב אלמנטים של פופ רוק עכשווי עם דגש חזק על "הפקה נרטיבית" המיועדת להעביר את סיפורה האישי של האמנית.
מבחינה אומנותית, השיר נחשב לאחד הרגעים הישירים והחשופים ביותר באלבום, שבו קרפנטר נוטשת את הגנותיה ומציגה נרטיב ללא מקום לפרשנויות כפולות.
מבנה השיר ייחודי בכך שהוא כולל "גשר כפול", אלמנט התורם לבניית המתח הרגשי ביצירה.
השיר מתחיל בלחן עדין ומתוק המלווה את השירה האינטימית של קרפנטר.
לאורך השיר משתלבים גיטרה חשמלית בעלת איכות "טרנספורטיבית" ונעשה שימוש במקצבים "נוגים" המדגישים את הטון המלנכולי של השיר.
כחלק מהחלטה הפקתית כללית באלבום להימנע מדומיננטיות של סינתיסייזרים, השיר עושה שימוש בכלי מיתר וגיטרות חיות כדי להעניק צליל אורגני וחם יותר.
ההפקה מתוארת כמלוטשת מאוד, אך כזו המצליחה לשמור על איכות גולמית וחשופה.
קולה של קרפנטר בשיר מאופיין כ"קל ואוורירי".
היא מתחילה את השיר בשירה רכה ומתוקה, אך ככל שהנרטיב מתקדם, היא משלבת בביצוע אלמנטים של סרקזם והדגשות קוליות המביעות את תסכולה מהתוויות שהודבקו לה.
טכניקת השירה שלה בשיר זה משלבת בין פגיעות לבין עוצמה, כאשר היא משתמשת בשינויי דינמיקה כדי להמחיש את הדרמה שחוותה.
הביצוע הקולי נחשב לאחד המרשימים שלה, שכן הוא מצליח להעביר רגש גולמי מבלי להישמע מאומץ.
הנושא המרכזי של השיר הוא ההשלכות ההרסניות של ביקורת ציבורית חריפה, הכפשות ושנאה אינטרנטית בעקבות בחירות אישיות ותמימות בתחום הרומנטי.
השיר משמש ככלי עבור קרפנטר לניכוס מחדש של הנרטיב האישי שלה והצגת הצד שלה בסיפור "משולש האהבה" המתוקשר עם אוליביה רודריגו וג'ושוע באסט, שהסעיר את התקשורת בשנת 2021.
השיר בנוי ככרונולוגיה של מערכת יחסים, החל מהתחלה תמימה ועד להפיכתה של קרפנטר ל"נבל" בעיני הציבור.
הבית הראשון מתאר את תחילת הקשר כסיפור אהבה צעיר וסטנדרטי.
קרפנטר משתמשת בדימויים יומיומיים ותמימים כמו אכילת עוגיות, התכרבלות על טרמפולינה וחיבור סביב טעם מוזיקלי משותף (להקת בלאק אייד פיז).
המטרה הייתה להדגיש כמה המציאות הפרטית הייתה רחוקה מהדרמה הציבורית שנבנתה סביבה.
בפזמון הטון משתנה באופן חד.
קרפנטר מונה את הכינויים שהודבקו לה על ידי הגולשים והתקשורת: "הורסת משפחות" ו"זונה".
השורה החוזרת "Tell me who I am, guess I don't have a choice" (תגידו לי מי אני, כנראה שאין לי ברירה) נאמרת בסרקזם ומביעה את התסכול מהאופן שבו הציבור כופה על אדם זהות מעוותת שאינה שלו.
הבית השני כולל התייחסות למחיר הנפשי והפיזי הכבד של המשבר.
קרפנטר שרה: "ניסיתי רק להחזיק אותך קרוב בזמן שהלב שלך קרס", שורה שפורשה כהתייחסות ישירה לאשפוזו של באסט בשל אי-ספיקת לב בעיצומה של הסערה התקשורתית.
השיר נחתם בתמיהה על עוצמת התגובה הציבורית: "וכל זה בשביל מה?
כשכל זה קרה, כבר נפרדנו".
בכך היא חושפת כי בזמן שהמדיה געשה סביב ה"בגידה" לכאורה, מערכת היחסים עצמה כבר הגיעה לסיומה, מה שמדגיש את האבסורד שבשנאה המאוחרת.
בשיר קרפנטר משתמשת בדימויים ומטפורות כמו "משאיות" של איומי מוות - בה היא משתמשת כדי להמחיש את המסה הבלתי נתפסת והעוצמה הדורסנית של הודעות השנאה שקיבלה.
בנוסף, היא משתמשת בביטוי "גונבת מהצעירים" כתגובה ישירה לשיר "Drivers License" של רודריגו, שבו הוצגה קרפנטר כ"בחורה הבלונדינית" המבוגרת יותר שגורמת לחששות.
קרפנטר לועגת למסגור הזה, שהציג אותה כאישה מניפולטיבית מול "נערה תמימה", למרות שפער הגילים ביניהן היה מזערי.
הווידאו קליפ הרשמי של השיר יצא לאור ב-15 ביולי 2022, במקביל ליציאת האלבום.
הקליפ מאופיין בתמה של קרקס או קרנבל, המשמשת כמטפורה למעמדה הציבורי של קרפנטר.
בתחילת הקליפ, קרפנטר מוצגת כמרכז האירוע, כשהיא מוקפת בחברים תומכים ורוקדים, תוך שהיא שרה על תחילתה של אהבה תמימה.
עם התקדמות הנרטיב של השיר, הטון משתנה ומתאר כיצד העולם החל להפוך אותה לנבלית.
קרפנטר מוצגת כמי שעוברת נידוי חברתי על ידי שאר המופיעים בקרקס, שקודם לכן הפגינו כלפיה חיבה.
הקליפ נועד להמחיש את סיפורה האישי ואת הניגוד בין המציאות הפרטית של מערכת היחסים לבין הפיכתה ל"מופע" ציבורי שנתון ללעג ולביקורת.
קרפנטר תיארה את השיר ככזה שלוקח את המאזין ל"מסע קולנועי" קטן, המתאר סיפור מההתחלה ועד הסוף.
קרפנטר שיתפה פעולה עם חברת סמסונג לצורך יצירת הקליפ.
היא ציינה כי הייתה "עדינה וזהירה מאוד" באופן שבו בחרה להציג את הווידאו, בשל החשיבות הרגשית הרבה שהייתה לשיר עבורה לאורך זמן.
היא הדגישה כי זכתה לתמיכה מלאה מצד צוות ההפקה כדי לממש את החזון האמנותי שלה.
השיר זכה לשבחים נרחבים מצד מבקרי המוזיקה, שתיארו אותו כאחד מרגעי השיא הבולטים ביותר באלבום.
המבקרים שיבחו את הכנות הגולמית של קרפנטר ואת הדרך שבה בחרה להתמודד עם הסערה התקשורתית סביבה.
מבקרים רבים ציינו לשבח את היותו של השיר "חשיפה ברורה כשמש" של היחס הבלתי הוגן שספגה קרפנטר מהציבור ומהמדיה.
בביקורת ב-The Indiependent נכתב כי השיר הוא ההצעה הישירה ביותר באלבום מבחינה לירית, וכי הוא "פורט על מיתרי הלב ללא מאמץ", במיוחד בשימוש ב"גשר הכפול" שלו.
מגזין Sputnikmusic הגדיר את כתיבת השיר כ"ניצחון הגדול ביותר" של קרפנטר עד כה, תוך ציון לטובה של השילוב בין פרטים אישיים כואבים לבין הומור סרקסטי.
מבקרים נוספים ציינו כי השיר מציג "נרטיב נגדי" מרתק ומנומק היטב לדרמה הציבורית המוכרת, ותיארו את הכתיבה כמעמיקה ובעלת תובנה.
חלק מהמבקרים התייחסו לשיר כאל "כתב הגנה" הכרחי שמעריצי פופ רבים חיכו לו, המזהה באופן עקיף אך ברור את האירועים שהובילו לכתיבתו מבלי לנקוב בשמות מפורשים.
צוין כי השיר הפך במהירות ל"חביב המעריצים", לא רק בשל הרקע שלו אלא בזכות כוחו הלירי ומסר הסיום שלו.
סברינה קרפנטר – שירה וכתיבה
ג'ון ראיין – תכנות, כתיבה והפקה מוזיקלית
Beggars Banquet הוא אלבום של להקת הרוק הבריטית הרולינג סטונז שיצא ב-1968.
למרות הצלחת האלבום מכל הבחינות, יצא ממנו רק סינגל אחד: Street Fighting Man והבי סייד שלו No Expectations.
השיר Street Fighting Man הצליח מאוד והוא אחד מהשירים הטובים של הלהקה, אך השיר המצליח ביותר באלבום הוא Sympathy for the Devil, שנחשב בעיני רבים לשיר המוצלח ביותר של הלהקה ודורג במקום ה-32 ברשימת 500 השירים הטובים ביותר של מגזין הרולינג סטון.
חברי הלהקה בזמן יציאת האלבום היו: מיק ג'אגר, קית' ריצ'רדס, ביל ווייאהם, צ'ארלי ווטס ובריאן ג'ונס.
האלבום קיבל פלטינה אחת בלבד, שהה במקום החמישי במצעד האמריקאי 32 שבועות, ושהה במקום השלישי במצעד הבריטי 12 שבועות.
המקום הגבוה ביותר אליו הגיע בבילבורד היה החמישי בשנת 1969.
מגזין הרולינג סטון דירג את האלבום במקום ה-57 ברשימת 500 האלבומים הטובים ביותר.
האלבום הגיע למקום ה-67 בסקר האלבום הטוב ביותר שערכה רשת הטלוויזיה VH1.
בנוסף להיותו אחד מהקלסיקות של האבנים, האלבום גם נחשב אחד מארבעת האלבומים הטובים ביותר של האבנים מבחינה אמנותית.
BeiDou או BDS (בשמה המלא בסינית מפושטת: 北斗卫星导航系统, פין-יין: Běidǒu wèixīng dǎoháng xìtǒng, באנגלית: BeiDou Navigation Satellite System) היא מערכת ניווט לוויינית שפותחה ומופעלת על ידי סין.
המערכת נועדה להתחרות ב-GPS ומהווה חלק מניסיון הסיני להעביר את מרכז הכובד הפוליטי־כלכלי מזרחה.
מערך לווייני הניווט הסיני כולל, נכון לפברואר 2021, 35 לוויינים.
כשאר מערכות הניווט הלווייני בעולם, גם לווייני ביידו הסיניים מקיפים את כדור הארץ ומשדרים אות זמן, שאותו קולט המקלט הקרקעי משלושה לוויינים לפחות (לקביעת מיקום) או יותר (לקביעת גובה נדרש מספר מינימלי של ארבעה לוויינים).
על הקרקע מחושב המרחק בין המקלט והלוויינים, דרך טריאנגולציה למציאת מיקום המקלט ומהירותו במרחב.
מקורות רשמיים בסין ציינו כי החל משנת 2008, תציע המערכת דיוק של 10 מטר, למשתמשים אזרחיים ברחבי העולם.
לא ניתן פרסום פומבי לדיוק המערכת במוד הצבאי שלה.
מערכת ביידו, לאחר השלמתה, תכלול חמישה לוויינים גאוסינכרונים ו-30 לוויינים במסלול בגובה בינוני.
מערכת הנווט BeiDou נקראת על שמה של הדובה הגדולה (נקראת גם "העגלה הגדולה"), אשר ידועה בסינית כ-Běidǒu (תרגום: "העגלה הצפונית"), השם שניתן על ידי אסטרונומים סינים עתיקים לשבעת הכוכבים הבהירים בקונסטלציית הדובה הגדולה (Ursa Major).
במקור, קבוצת הכוכבים שימשה למציאת כוכב הצפון (Polaris).
כיוון שכך השם BeiDou משמר מטפורה לשימוש במערכת ניווט לוויינית.
הרעיון המקורי של המערכת נהגה על ידי צ'ן פנגיוּן וחבריו בשנות ה-80. על פי מינהל החלל הסיני, הפיתוח תוכנן לשלושה שלבים:
2003-2000: מערכת נסיונית המונה שלושה לוויינים
עד 2012: מערכת לוויינים אזוריים המכסים את סין ושכנותיה
עד 2020: מערכת גלובלית, המכסה את העולם כולו
בינואר 2010 עלה לאוויר אתר אינטרנט רשמי של מערכת הניווט הלוויינית BeiDou.
הלוויין הראשון, BeiDou-1A, שוגר באוקטובר 2000
הלוויין השלישי, BeiDou-1C, המשמש כלוויין גיבוי נכנס למסלול במאי 2003. השיגור המוצלח של הלוויין השלישי היווה למעשה מערכת לוויינים מתפקדת.
בנובמבר 2006, הודיעה סין כי משנת 2008, BeiDou תציע שירות חופשי עם דיוק של 10 מטרים, תזמון של 0.2 מיקרו-שניות, ומהירות של 0.2 מטר לשנייה.
חצי שנה לאחר מכן, באפריל 2007 שוגר בהצלחה הלוויין הראשון של BeiDou-2 שקיבל את השם Compass-M1 (שמרמז על הכוונה לבדוק תדירויות עבור מערכת הלוויינים המתוכננת BeiDou-2).
הלוויין השני בסדרה החדשה, Compass-G2 שוגר באפריל 2009.
בינואר 2010, הלוויין השלישי Compass-G1 נכנס למסלול אחרי ששוגר בהצלחה על גבי רקטת "Long March 3C".
ביוני 2010 שוגר לוויין רביעי.
באוגוסט 2010 שוגר ממרכז השיגורים שיצ'אנג על רקטה נושאת מסוג LM-3I הלוויין החמישי.
בנובמבר 2010 שוגר החמישי על רקטת LM-3C.
בדצמבר 2011 שוגר הלוויין הגיאוסינכרוני החמישי בשיצ'יאנג על גבי Long March-3A.
במרץ 2015 לוויין ראשון מדגם חדש (וה-17 בסך הכל) שוגר בהצלחה על גבי Long March 3C
בספטמבר 2003 הודיעה סין על כוונה להשתתף בפרויקט גלילאו האירופי ואף הצהירה על השקעה של 230 מיליון אירו במהלך מספר שנים.
באותו זמן הייתה הערכה כי BeiDou ישמש לתעשייה הצבאית בלבד.
על בסיס ההסכם, יוסדה CGI (China Galileo Industries), הקבלן הראשי של סין עבור המעורבויות בפרויקט, בדצמבר 2004. עד אפריל 2006 נחתמו 11 פרויקטים של שיתוף פעולה במסגרת גלילאו בין סין לאיחוד האירופי.
בינואר 2008 פורסם ב-"South China Morning Post" ההונג קונגי שסין אינה מרוצה מחלקה בפרויקט גלילאו ומתכננת להתחרות איתו בשוק האסייתי.
חלק מלווייני המערכת כוללים ציוד של מערכת Cospas-Sarsat.
Bedtime Stories (בעברית: "סיפורים לפני השינה") הוא אלבום האולפן השישי של הזמרת האמריקאית מדונה.
האלבום יצא ב-25 באוקטובר 1994 על ידי חברת התקליטים מאבריק רקורדס.
ב-1995 האלבום היה מועמד לזכייה בפרס גראמי כאלבום הפופ הטוב ביותר באותה שנה.
ההתאחדות האמריקאית של יצרני התקליטים העניקה לו את התארים אלבום זהב ואלבום פלטינה ב-5 בינואר 1995, ושלושה אלבומי פלטינה נפרדים ב-21 בנובמבר 2005, לציון מכירת שלושה מיליון עותקים של האלבום בארצות הברית.
בסך-הכול, נמכרו ברחבי העולם קרוב לשמונה מיליון עותקים של האלבום.
האלבום החל משיתוף פעולה של מדונה והמפיק המוזיקלי שפ פטיבון, ותוכנן להיות בסגנון דומה לאלבומה הקודם, Erotica.
אף על פי כן, מדונה רצתה לשנות את התדמית הרעה והלא חינוכית שהשאירה אחריה באלבום הקודם, ורצתה להציג את הערצתה לזמר הרוק האמריקני, ג'וי, ולכן שילבה באלבום אלמנטים של רית'ם אנד בלוז.
למרות הביקורות הלעגניות על מסריה הבוטים באלבומה הקודם, היא המשיכה לשלב אותם גם באלבום הזה, אך במינונים פחותים במידה ניכרת.
בזמן שהאלבום נועד להיות מאופיין כמו קודמו, ופחות שנוי במחלוקת בתוכנו גם כן, הוא אולי האלבום איתו התעמתה מדונה באופן המסיבי ביותר.
הסינגל "Human Nature" נתפש כתקיפה אישית כלפי כלי התקשורת שגינו באופן נמרץ את "Erotica" ו-Sex, עם טקסטים כמו (בתרגום): .
אף על פי שמדונה רצתה לשקם את התדמית הרעה שהשאירה אחריה מהאלבום הקודם, ושהביקורות על האלבום יעסקו בפן המוזיקלי שלו, היא רק חיזקה את הדעה כי היא תרה אחר נקמה באנשים (בתקשורת בפרט) אשר ניסו לחדור לחייה הפרטיים.
בניגוד לשאר אלבומיה של מדונה, זה הפך להכי פחות ייצוגי מבחינת מסע ההופעות שעשתה לו ב-2001, "Drowned World Tour", ואף נאמר כי בזכות האלבום, המכירות של המופע ירדו משמעותית.